Teate avaldamineveinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2022/C 168/16)

Käesolev teade avaldatakse vastavalt komisjoni delegeeritud määruse (EL) 2019/33 (1) artikli 17 lõikele 5.

TEADE STANDARDMUUDATUSE KOHTA, MILLEGA MUUDETAKSE KOONDDOKUMENTI

„Costers del Segre“

PDO-ES-A1523-AM03

Teate esitamise kuupäev: 26.1.2022

HEAKSKIIDETUD MUUDATUSE KIRJELDUS JA PÕHJUSED

1. Märgete „barrica“ („vaat“) ja „roble“ („tamm“) kasutamise tingimuste muutmine

KIRJELDUS

Märke „barrica“ („vaat“) puhul on otsustatud jätta välja sõna „roble“ („tamm“) ja suurendada mahuti mahtu 330 liitrilt 600 liitrile.

Seoses tammevaatide maksimummahuga märke „tamm“ puhul on otsustatud suurendada mahtu 330 liitrilt 600 liitrile.

Sellega on muudetud tootespetsifikaadi punkti 2.5, muudatus ei puuduta koonddokumenti.

Tegemist on standardmuudatusega, kuna see ei liigitu ühekski delegeeritud määruse (EL) 2019/33 artikli 14 lõikes 1 käsitletud muudatuseks.

PÕHJENDUS

Nende märgete kasutamise tingimused olid spetsifikaadis rangemad kui riiklikul tasandil kehtestatud tingimused, mis on reguleeritud kuninga 7. oktoobri 2011 dekreedi 1363/2011 (millega rakendatakse ühenduse eeskirjad teatavate veinitoodete märgistamise, esitlemise ja identifitseerimise kohta) III LISAS (artikkel 17). Muudatus on kooskõlas kõnealuse siseriikliku õigusnormi sätetega.

2. Veini ja liköörveini valmistamiseks ettenähtud viinamarjade minimaalse naturaalse alkoholisisalduse väljajätmine

KIRJELDUS

On tehtud otsus jätta välja veinide ja liköörveinide minimaalne naturaalne alkoholisisaldus mahuprotsentides.

Sellega muudetakse tootespetsifikaadi punkti 3.2, muudatus ei puuduta koonddokumenti.

Tegemist on standardmuudatusega, kuna see ei liigitu ühekski delegeeritud määruse (EL) 2019/33 artikli 14 lõikes 1 käsitletud muudatuseks.

PÕHJENDUS

See on vastus meie veinitootjate esitatud vajadustele, mis on tingitud kliimamuutuste mõjust. Viimaste tulemuseks on äärmuslikud ilmastikunähtused, mis on aastate lõikes väga erinevad. Lõppeesmärk on saada kõrgeima kvaliteediga veinid, milles alkohol ja happesus on meeldivas tasakaalus.

3. Määratletud piirkonna laiendamine

KIRJELDUS

Lisatakse kaks uut omavalitsusüksust ja täielikult arvatakse piirkonna alla kolm teist omavalitsusüksust, mis varem olid hõlmatud vaid osaliselt.

Sellega on muudetud tootespetsifikaadi punkti 4 ja koonddokumendi punkti 6.

Tegemist on standardmuudatusega, kuna see ei liigitu ühekski delegeeritud määruse (EL) 2019/33 artikli 14 lõikes 1 käsitletud muudatuseks.

PÕHJENDUS

Tootmispiirkonna laiendamine toimus huvitatud isikute taotlusel. Nende taotluste alusel koostas kaitstud päritolunimetuse haldaja aruanded asjaomaste maatükkide põllumajanduslike, mullastiku-, kliima- ja keskkonnatingimuste kohta, et kontrollida, kas uued piirkonnad, mida taotletud laiendamine puudutas, vastavad kaitstud päritolunimetusega hõlmatud piirkonna profiilile, ning et kinnitada vastavuse korral nende täpne asukoht asjaomases alapiirkonnas.

Kõigi lisatud maatükkide puhul kontrolliti:

— istanduste omadusi;

— omavalitsusüksuse asukohta ja lähedust kaitstud päritolunimetusega „Costers del Segre“ juba hõlmatud maatükkidele ja omavalitsusüksustele;

— nende maatükkide kliima- ja mullastikuomadusi.

Leiti, et uutes omavalitsusüksustes on samasugused mullastiku- ja kliimatingimused nagu kaitstud päritolunimetusega „Costers del Segre“ hõlmatud alal ning seega võib uued maatükid arvata määratletud piirkonna alla, ilma et see mõjutaks kaitstud päritolunimetusega veini kvaliteeti ja omadusi.

4. Kolme sordi lisamine

KIRJELDUS

Lisatud on sordid „Garnacha Peluda“, „Gonfaus“ ja „Sumoll tinto“.

Sellega on muudetud tootespetsifikaadi punkti 6 ja koonddokumendi punkti 7.

Tegemist on standardmuudatusega, kuna see ei liigitu ühekski delegeeritud määruse (EL) 2019/33 artikli 14 lõikes 1 käsitletud muudatuseks.

PÕHJENDUS

Otsus nende sortide lisamise kohta võeti vastu kaitstud päritolunimetuse eri veinitehaste taotluse ja huvi tõttu. Veinitehased peavad neid sorte sobivateks, kuna iga sordi puhul läbiviidud uuringud on mullastikku ja kliimat arvesse võttes andnud suurepäraseid tulemusi.

„Sumoll tinto“ Katalooniast pärit põuakindel punase viinamarja sort. Keskmise kasvutsükliga keskmisest suuremate elliptilise kujuga marjadega sort. Sordist „Sumoll tinto“ valmistatud punane vein on hea happesuse ja tanniinide struktuuriga, keskmise tugevusega lõhnaga, milles on tunda värskeid punaste viljade noote. Sordi „Sumoll tinto“ marjadest valmistatud punased veinid säilitavad piirkonnale iseloomulikud omadused ja maitsed, ilma et muutuks veini kvaliteet.

„Garnacha peluda“ Katalooniast pärit tugev ja viljakas punase viinamarja sort. Marjad on hallikad, kompaktsed, keskmise suuruse ja ümara kujuga, lehed paksud ja karvased. Sordist „Garnacha peluda“ saab kvaliteetset veini. Sellest sordist saab väga häid veine, millel on sordile iseloomulikud maitsed ja aroomid. See sort aitab esile tuua kaitstud päritolunimetusega veinide „Costers del Segre“ eripärased omadused, säilitades samas piirkonnale omased tunnused ja maitsed.

„Gonfaus“ Katalooniast Osona maakonnast pärit põuakindel viinamarjasort. Sellest sordist valmistatud veinid on tugeva puuviljase lõhnaga ja hea happesusega. Läbiviidud uuringute kohaselt on hea potentsiaal valmistada sellest sordist kvaliteetveini, säilitades piirkonnale iseloomulikud omadused ja maitsed.

5. Muudatused märgistamisnõuete sõnastuses

KIRJELDUS

Veinide märgistusel on välja jäetud kohustuslikud märked. Ühtlasi on täpsustatud, et märkeid „Kaitstud päritolunimetus“ või „Päritolunimetus“ võib kasutada vahet tegemata.

Sellega on muudetud tootespetsifikaadi punkti 8.4, muudatus ei mõjuta koonddokumenti.

Tegemist on standardmuudatusega, kuna see ei liigitu ühekski delegeeritud määruse (EL) 2019/33 artikli 14 lõikes 1 käsitletud muudatuseks.

PÕHJENDUS

Seda on põhjendatud sooviga lihtsustada tootespetsifikaadi sisu ja vältida seda, et Kataloonia veinide suhtes kohaldatavate Euroopa või siseriiklike õigusaktide sätete kordamine võiks põhjustada ebatäpsusi või sisu iganemist seadusemuudatuste korral.

Lisaks muutub asjakohatuks ja tarbetuks üldiselt veinide ja kaitstud päritolunimetuse või kaitstud geograafilise tähisega veinide üldise märgistamise üldsätete lisamine kaitstud päritolunimetusega veinide „Costers del Segre“ tootespetsifikaati, arvestades, et spetsifikaadi eesmärk on määratleda päritolunimetuse ja tootespetsifikaadiga seotud tootmistingimused. Lihtsustamise ja õigusloome kvaliteedi põhimõtteid silmas pidades on seetõttu soovitav need välja jätta.

Lõpuks võimaldab eri Prantsuse, Hispaania ja Itaalia päritolunimetuste võrdlev analüüs kindlaks teha, et esile kerkib ühine tunnus – mitte viidata veinide märgistamise kohustuslikele andmetele, vaid igal juhul asjaomase kaitstud päritolunimetusega lubatud vabatahtlikele andmetele.

6. Muudatused sõnastuses seoses iga pakendi kvaliteedi tagamise vahenditega

KIRJELDUS

Spetsifikaadis oli ette nähtud, et kaitstud päritolunimetusega veini iga pakendi jaoks tuleb ette näha neli garantiisüsteemi. Sõnastust on muudetud nii, et on antud võimalus kokku leppida mis tahes muus süsteemis.

Sellega on muudetud tootespetsifikaadi punkti 8.5 ja koonddokumendi punkti 9.

Tegemist on standardmuudatusega, kuna see ei liigitu ühekski delegeeritud määruse (EL) 2019/33 artikli 14 lõikes 1 käsitletud muudatuseks.

PÕHJENDUS

Kui 2019. aastal võeti ühekordselt kasutatava identifitseerimissüsteemina kasutusele garantiipitser, otsustati garantiipitseri kõrval alternatiivselt kasutatavad kontrollisüsteemid asendada ühe üldisemaga, mis võiks vastata võimalikele tulevikus tekkivatele vajadustele.

KOONDDOKUMENT

1. Nimetus(ed)

Costers del Segre

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

3. Liköörvein

5. Kvaliteetvahuvein

8. Poolvahuvein

4. Veini(de) kirjeldus

1. VEIN – valged ja roosad veinid

LÜHIKIRJELDUS

Valge vein

Läbipaistev kollaka või roheka tooniga vein, mõnikord oranži või pruuni varjundiga.

Veinid peavad vastama järgmistele vahemikele/väärtustele:

neelduvus 420 nm juures on vähemalt 0,05 või kuni 1,4 ning suurem kui neelduvus 520 nm juures;

neelduvus 520 nm juures on kuni 0,4;

neelduvus 620 nm juures on kuni 0,1;

värvi intensiivsus on vähemalt 0,05 ja kuni 2;

hägusus on alla 30 NTU.

Lõhnas on tunda sordist tulenevaid puuvilja- ja/või köögivilja-, lille- ja vürtside nüansse, mõnikord võib tunda järelaroome. Puudusteta.

Tasakaalus maitsega ja pika järelmaitsega, mis püsib üle viie sekundi; puudusteta.

Roosa vein

Läbipaistev roosaka, punaka ja/või sinaka tooniga. Veinid peavad vastama järgmistele vahemikele/väärtustele:

neelduvus 420 nm juures on vähemalt 0,1 ja kuni 2,5;

neelduvus 520 nm juures on vähemalt 0,1 ja kuni 3;

värvi intensiivsus on vähemalt 0,1 ja kuni 5,7;

hägusus on alla 30 NTU.

Lõhnas on tunda sordist tulenevaid puuvilja- ja/või köögivilja-, lille- ja vürtside nüansse, mõnikord võib tunda järelaroome. Puudusteta.

Tasakaalus maitsega ja pika järelmaitsega, mis püsib üle viie sekundi; puudusteta.

Laagerdatud veinide maksimaalne lubatud lenduvate hapete sisaldus on 15 milliekvivalentides liitri kohta.

Maksimaalne vääveldioksiidi sisaldus: 250 milligrammi liitri kohta, kui suhkrusisaldus on vähemalt 5 grammi liitri kohta.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 10,5 Minimaalne üldhappesus 4,5 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta) 10 Maksimaalne vääveldioksiidi üldsisaldus (milligrammides liitri kohta) 200

2. VEIN – punane vein

LÜHIKIRJELDUS

Punased veinid on kirka värvusega, mis varieerub punasest ja/või lillakast toonist pruunika või telliskivipunase toonini laagerdatud veinide puhul. Veinid peavad vastama järgmistele vahemikele/väärtustele:

neelduvus 420 nm juures on vähemalt 0,1;

neelduvus 520 nm juures on vähemalt 0,1;

värvi intensiivsus on vähemalt 3;

hägusus on alla 80 NTU.

Puudusteta, lõhnas on tunda sordist tulenevaid puuvilja- ja/või köögivilja-, lille- ja vürtside nüansse, mõnikord võib tunda järelaroome.

Tasakaalus maitsega ja pika järelmaitsega, mis püsib üle viie sekundi; puudusteta.

Laagerdatud veinide puhul võib maksimaalne lenduvate hapete sisaldus liitris suureneda 1 milliekvivalendi võrra iga alkoholiühiku kohta, mis ületab 11 mahuprotsenti, ja iga laagerdumisaasta kohta kuni 20 milliekvivalendini liitri kohta.

Maksimaalne vääveldioksiidi sisaldus: 200 milligrammi liitri kohta, kui suhkrusisaldus on vähemalt 5 grammi liitri kohta.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 11 Minimaalne üldhappesus 4,5 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta) 13,33 Maksimaalne vääveldioksiidi üldsisaldus (milligrammides liitri kohta) 150

3. LIKÖÖRVEIN

LÜHIKIRJELDUS

Valgetest sortidest valmistatud veinid on kollaka ja/või roheka tooniga, mõnikord äärest oranži või vanakuldse helgiga. Punastest sortidest valmistatud veinid on punaka ja/või lilla tooniga, mõnikord isegi oranži, pruuni või pronksja varjundiga. Veinid peavad vastama järgmistele vahemikele/väärtustele:

neelduvus 420 nm juures on vähemalt 0,1 ja kuni 20;

neelduvus 520 nm juures on vähemalt 0,1 ja kuni 20;

neelduvus 620 nm juures on vähemalt 0,1 nm ja kuni 10 nm;

värvi intensiivsus on kuni 50;

hägusus on alla 80 NTU.

Puudusteta, lõhnas on tunda sordist tulenevaid puuvilja- ja/või köögivilja-, lille- ja vürtside nüansse, mõnikord võib tunda järelaroome.

Tasakaalus maitsega, puudusteta.

Maksimaalne vääveldioksiidi sisaldus: 200 milligrammi liitri kohta, kui suhkrusisaldus on vähemalt 5 grammi liitri kohta.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 15 Minimaalne üldhappesus 3,5 viinhappe grammi liitri kohta. Maksimaalne lenduvate hapete sisaldus (milliekvivalentides liitri kohta) 13,3 Maksimaalne vääveldioksiidi üldsisaldus (milligrammides liitri kohta) 150

4. KVALITEETVAHUVEIN

LÜHIKIRJELDUS

Läbipaistev, kollaka ja/või roheka tooniga, mõnikord äärtest oranžika või vanakuldse helgiga. Pideva voona moodustuvate mullidega. Veinid peavad vastama järgmistele vahemikele/väärtustele:

neelduvus 420 nm juures on vähemalt 0,05 ja kuni 1,4;

neelduvus 520 nm juures on kuni 2;

neelduvus 620 nm juures on kuni 1;

värvi intensiivsus on vähemalt 0,05 ja kuni 2;

hägusus on alla 30 NTU.

Puudusteta. Lõhnas on tunda värskete puu- ja/või köögiviljade ja/või lillede nüansse, mõnikord võib tunda ka pudelis laagerdumisest tulenevaid järelaroome.

Tasakaalus maitsega ja pika järelmaitsega, mis püsib üle viie sekundi; puudusteta.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 10,8 Minimaalne üldhappesus 3,5 viinhappe grammi liitri kohta. Maksimaalne lenduvate hapete sisaldus (milliekvivalentides liitri kohta) 13,3 Maksimaalne vääveldioksiidi üldsisaldus (milligrammides liitri kohta) 185

5. POOLVAHUVEIN

LÜHIKIRJELDUS

Süsinikdioksiidisisaldusest tulenevad mullid, aga mitte vaht; värvus vastab iga veiniliigi puhul (valge, punane, roosa) eelnevates punktides kirjeldatud neelduvusvahemikele.

Lõhnas on tunda marjasordist tulenevaid puuvilja- ja/või lillenoote. Puudusteta.

Süsinikdioksiidisisaldus on suus tuntav, vein on tasakaalus maitsega ja pika järelmaitsega, mis püsib üle viie sekundi; puudusteta.

Vääveldioksiidisisaldus on sama mis valgete, roosade ja punaste veinide puhul.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 10 Minimaalne üldhappesus 3,5 milliekvivalenti liitri kohta Maksimaalne lenduvate hapete sisaldus (milliekvivalentides liitri kohta) 10 Maksimaalne vääveldioksiidi üldsisaldus (milligrammides liitri kohta)

5. Veinivalmistustavad

5.1. Veinivalmistuse eritavad

1. Veinivalmistuse eritava

Virde või veini pressimiseks ja selle marjakestadest eraldamiseks rakendatakse sobivat survet, nii et 100 kilogrammist korjatud marjadest saaks kuni 75 liitrit veini.

5.2. Suurim saagikus

1.

16 000 kg viinamarju hektari kohta

2.

120 hektoliitrit hektari kohta

6. Määratletud geograafiline piirkond

Kaitstud päritolunimetusega veinide „Costers del Segre“ tootmispiirkond hõlmab seitset alapiirkonda:

Artesa de Segre alapiirkond: koosneb järgmistest omavalitsusüksustest:

— Algerri

— Allés de Balaguer

— Artesa de Segre

— Balaguer

— Castelló de Farfanya

— Foradada

— Menàrguens

— Montclari väiksem üksus Agramunti omavalitsusüksuses

— Cubells: katastriüksused 5 (maatükid 399, 400, 401 ja 402) ja 7 (maatükk 90).

— Os de Balaguer:

— Vilanova de Meià

— La Sentiu de Sió

Urgelli alapiirkond: koosneb järgmistest omavalitsusüksustest:

— Penelles

— Preixens

— Ivars d’Urgell: katastriüksused 2 (maatükk 7), 3 (maatükk 75), 4 (maatükk 25) ja 13 (maatükk 93).

Garriguese alapiirkond: koosneb järgmistest omavalitsusüksustest:

— Albi

— Arbeca

— Bellaguardia

— Cervià de les Garrigues

— L’Espluga Calba

— Fulleda

— La Floresta

— La Pobla de Cérvoles

— Els Omellons

— Tarrés

— Vinaixa

— El Vilosell

— Juneda: katastriüksused 5 (maatükk 487), 12 (maatükid 14, 15, 16, 33, 34 ja 37) ja 13 (maatükid 3, 4 ja 5).

— Borges Blanques: katastriüksused 9 (maatükid 30 ja 96), 21 (maatükid 114, 165 ja 167) ja 22 (maatükid 118, 119 i 120).

— L’Albagés

— Juncosa: katastriüksus 2 (maatükid 57, 66, 499 ja 9002) ja katastriüksus 6 (maatükid 317, 318, 319, 320 ja 597)

— Llardecans: katastriüksused 1 (maatükk 27) ja 3 (maatükid 97 ja 222).

Pallarsi alapiirkond: koosneb järgmistest omavalitsusüksustest:

— Trempi endine omavalitsusüksus ning Trempi maapiirkonnad Gurb, Palau de Noguera, Puigcercós, Suterranya ja Vilamitjana

— Conca de Dalt: katastriüksused 1 (maatükid 509 ja 556), 3 (maatükid 37, 190, 191, 219, 222, 226, 233, 248, 315 ja 318), 12 (maatükid 146, 151, 161, 163 ja 175), 13 (maatükid 17, 93, 127 ja 204) ja 17 (maatükk 212)

— liidetud piirkonnad Cellers ja Guàrdia de Tremp omavalitsusüksuses Castell de Mur

— liidetud piirkonnad Sant Cristòfol de la Vall, Sant Martí de Barcedana ja Sant Miquel de la Vall omavalitsusüksuses Gavet de la Conca

— liidetud piirkonnad Conques, Figuerola d’Orcau, Orcau-Basturs ja Sant Romà d’Abella omavalitsusüksuses Isona i Conca Dellà

— La Pobla de Segur: katastriüksus 4 (maatükid 24, 25, 26, 29, 42, 43, 45, 46, 49, 50 ja 65).

— Llimiana: katastriüksused 1, 2, 3, 4, 5 ja 6.

— Rialp: katastriüksus 3 (maatükid 17, 28, 29, 37, 300 ja 301)

— Salàs de Pallars

— Talarn: katastriüksused 3, 4, 5 ja 6.

— Sort: katastriüksused 3 (maatükid 201, 202, 203, 220, 223, 225, 325 ja 330) ja 2 (maatükid 273 ja 276).

Raimati alapiirkond: koosneb järgmistest omavalitsusüksustest:

— Raïmati asula Lleida omavalitsusüksuses

— Almacelles: katastriüksused 1 (maatükid 162 ja 181) ja 2 (maatükk 143)

Segrià alapiirkond: koosneb järgmistest omavalitsusüksustest:

— Alcarràs: katastriüksused 6 (maatükid 9017, 9022, 9005) ja 15 (maatükid 3, 57, 9001, 9003, 9004, 9007 ja 2027)

— Alfarràs

— Almacelles: katastriüksus 5 (maatükid 25, 180, 181, 193, 196 ja 280)

— Almenar

— Gimenells i Pla de la Font

— Lleida: katastriüksused 1, 2, 7 (maatükid 230, 231, 232, 307, 309, 310 ja 311) ja 8 (maatükk 337).

— Torrefarrera: katastriüksused 11 (maatükid 6, 7, 8 ja 9005) ja 12 (maatükk 9006).

Valls del Riu Corbi alapiirkond: koosneb järgmistest omavalitsusüksustest:

— L’Ametlla

— Belianes

— Ciutadilla

— Granyanella

— Granyena de Segarra

— Guimerà

— Maldà

— Montoliu de Segarra

— Montornés de Segarra

— Nalec

— Omells de Na Gaia

— Preixana

— Sant Martí de Riucorb

— Tàrrega

— Vallbona de les Monges

— Vallfogona de Riucorb

— Verdú

— Vilagrassa: katastriüksused 4 (partii 92) ja 6 (maatükid 42, 43, 44, 45, 46, 47 ja 48).

Ühtki maatükkidest, mis kuuluvad kaitstud päritolunimetusega „Costers del Segre“ hõlmatud geograafilisse piirkonda, ei arvata välja maad puudutavate ümberkorralduste, sundvõõrandamise ega omavalitsusüksuste piiride muutmise korral, mida tehakse kooskõlas kohalikku omavalitsust käsitlevate kehtivate õigusaktidega.

7. Peamised veiniviinamarjasordid

AGUDELO – CHENIN BLANC

ALARIJE - SUBIRANT PARENT

ALBARIÑO

CABERNET FRANC

CABERNET SAUVIGNON

CHARDONNAY

GARNACHA BLANCA

GARNACHA PELUDA

GARNACHA TINTA

GARNACHA TINTORERA

GEWÜRZTRAMINER

GODELLO

GONFAUS

MACABEO – VIURA

MALBEC

MAZUELA – SAMSÓ

MERLOT

MONASTRELL

MOSCATEL DE ALEJANDRÍA

MOSCATEL DE GRANO MENUDO

PARELLADA

PETIT VERDOT

PINOT NOIR

RIESLING

SAUVIGNON BLANC

SUMOLL TINTO

SYRAH

TEMPRANILLO – ULL DE LLEBRE

TREPAT

VERDEJO

VIOGNIER

XARELLO

8. Seos(t)e kirjeldus

8.1. Vein

Tänu sellistele kaitstud päritolunimetusega „Costers del Segre“ toodete konkreetsetele ja täpselt kindlaks määratud omadustele nagu geograafiline asukoht ning kaugus Vahemerest ja Püreneedest, millest on tingitud suurte ööpäevaste ja hooajaliste temperatuurikõikumistega kontinentaalne kliima ning piirkonnale omased kasvuperioodid, on tagatud iseloomulik viinamarjasaak.

Piirkonna looduslikud tegurid võimaldavad säilitada traditsioonilisi sorte ning täiustada mittekohalikke sorte, mis võeti kasutusele pärast viinapuutäide levimist. Seega on viinamarjasordid väga mitmekesised, mis tähendab, et toodetel võib olenevalt sordist olla väga erinev koostis.

Mis puutub inimteguritesse, siis tegemist on traditsioonilise viinamarjakasvatuspiirkonnaga, nagu seda näitavad ajaloolised tõendid, sealhulgas dokumendid ja füüsilised ehitised, ning suur huvi võtta kasutusele uued tehnilised lahendused.

Öised temperatuurid on kaitstud päritolunimetusega „Costers del Segre“ hõlmatud piirkonnas marjade küpsemise ajal erakordselt madalad: kogu marjade valmimise vältel tavaliselt umbes 15 °C ning valmimisaja lõpus 2–10 °C. Seetõttu on toodetud veinid suure happesuse ja intensiivse maitsega, eristudes sellega muude piirkondade toodangust. Kui valged veinid pärinevad laugete nõlvadega aladelt, on nende esmased aroomid puuviljased, ja kui need pärinevad mägisematest piirkondadest, on neil lillearoom. Punaste veinide puhul kajastavad looduse mõju tegelik alkoholisisaldus, aroomid ja maitsed. Kõik need tegurid aitavad säilitada iseloomulikke omadusi, mis veinides kujunevad tänu madalatele öistele temperatuuridele. Samasuguste omadustega veinide tootmine on muudes piirkondades võimatu.

8.2. Kvaliteetvahuvein

Mõned veinikeldrid on valmistanud vahuveini traditsiooniliste meetoditega juba alates eelmise sajandi algusest.

Kui vahuveinide valmistamiseks kasutatavad valged veinid pärinevad laugete nõlvadega aladelt, on nende esmased aroomid puuviljased, ja kui need pärinevad mägisematest piirkondadest, on neil lillearoom.

Temperatuuri märkimisväärne ööpäevane kõikumine marjade valmimise ajal annab neile veinidele iseloomulikud omadused, suurema happesuse ja tugeva lillearoomi. Need tegurid koos inimteguritega (jätkuv traditsiooniliste tootmismeetodite kasutamine) ja looduslike teguritega (kohalike sortide säilitamine ja mittekohalike sortide kohandamine) annavad tulemuseks kaitstud päritolunimetuse nõuetele vastavad kvaliteetvahuveinid.

8.3. Liköörvein

Kaitstud päritolunimetusega liköörveinide „Costers del Segre“ tootmine. Kõrgemad päevased temperatuurid ja väike sademete hulk sügisel võimaldavad saagikoristust edasi lükata, mistõttu on saak väga suure suhkrusisaldusega. Tänu neile erilistele kliimatingimustele on tavaks kasutada liköörveinide tootmiseks hilja koristatud, osaliselt kuivatatud viinamarju. Mullatüüp võimaldab koristada nende veinide jaoks kasutatavate sortide saagi parimas seisundis, ilma et marjad oleksid üleküpsenud.

8.4. Poolvahuvein

Kaitstud päritolunimetusega poolvahuveinidele „Costers del Segre“ iseloomulik suur happesus ja intensiivne lillearoom tulenevad suurest temperatuurikõikumisest viinamarjade küpsemise ajal, mil temperatuuride vahe ületab sageli 15 °C.

9. Muud olulised tingimused (pakendamine, märgistamine, muud nõuded)

Õigusraamistik:

riigisisesed õigusaktid

Lisatingimuse liik:

täiendavad märgistusnõuded

Tingimuse kirjeldus

Need pakendid, mida kasutatakse kaitstud päritolunimetusega toodete „Costers del Segre“ turustamiseks, tuleb märgistada ühekordse identifitseerimistunnusega, milleks võib olla garantiipitser või kaitstud päritolunimetuse kontrollisüsteem. Olenemata sellest, milline süsteem valitakse, tuleb jälgitavus tagada haldaja kehtestatud menetluse alusel.

Link tootespetsifikaadile

http://incavi.gencat.cat/.content/005-normativa/plecs-condicions-do-catalanes/Arxius-plecs/PC-Costers-del-Segre-2020-control-canvis-AM04.pdf

(1) ELT L 9, 11.1.2019, lk 2.